భారత సంప్రదాయ దుస్తుల్లో జట్టుకు మద్దతు
సత్తా చాటేందుకు ఉవ్విళ్లూరుతున్న క్రికెటర్లు
హైదరాబాద్‌: ఐపిఎల్‌ 10 సీజన్‌లో దేశ,విదేశాలకు చెందిన క్రికెటర్లు ఈ సీజన్‌లో సత్తా చాటేందుకు ఉవ్విళ్లూరుతున్నారు.ముఖ్యంగా పదవ సీజన్‌ కోసం భారత్‌కు వచ్చిన విదేశీ క్రికెటర్లు భారత సంప్రదాయ దుస్తుల్లోవచ్చి వారు ఆడుతున్న జట్టుకు మద్దతు తెలపాలని కోరుతున్నారు.ఇటీవల ముగి సిన భారత-ఆస్ట్రేలియా టెస్టు సిరీస్‌లోఇరు జట్లకు చెందిన ఆటగాళ్ల మధ్య మాటల తూటాలు పేలాయి.డిఆర్‌ఎస్‌ రివ్యూ వివాదం ఇరు జట్ల మధ్య పెనుదుమారాన్ని సృష్టించింది.రాంచీ టెస్టుల్లో కోహ్లీ గాయంపై ఆసీస్‌ ఆటగాళ్లు ఎగతాళి చేసిన నేపథ్యంలో కోహ్లీకూడా అదే స్థాయిలో ధీటుగా సమాధాన మిచ్చాడు.ఇలా నాలుగు టెస్టుల బోర్డర్‌-గవాస్కర్‌ ట్రోఫీలో ఆటగాళ్లు కొన్నిసార్లు వాగ్వాదానికి దిగారు. ధర్మశాల టెస్టు అనంతరం ఆసీస్‌ కెప్టెన్‌ స్టీవ్‌ స్మిత్‌ ఆటలో స్లెడ్జింగ్‌ లాంటివి సహజమే అని,తాను ఆ విధంగా మాట్లాడినందుకు స్మిత్‌ క్షమాపణలు కూడా కోరిన సంగతి తెలిసిందే.టెస్టు సిరీస్‌ ముగియడానికి ముందు స్టీవ్‌ స్మిత్‌ని రైజింగ్‌ పూణే జాయింట ప్రాంచైజీ ధోనిని తప్పించి అతడి స్థానంలో కెప్టెన్‌గా నియమించింది.ఈ నేపథ్యంలో పుణే జట్టు కెప్టెన్సీ బాధ్యతలను స్మిత్‌ నిర్వహిస్తున్నాడు.ఇందులో భాగం గా జట్టు కోసం స్మిత్‌ తాజాగా భారత సంప్రదాయ దుస్తులు ధరించి ఒక ప్రమోషన్‌ ఈవెంట్‌లో పాల్గొని ఆశ్చర్యపరిచాడు.అంతేకాదు మరాఠి బాషలో పుణే జట్టుకు మద్దతు తెలుపాలని అభిమానులను కోరాడు. ఈ కార్యక్రమంలో భారత ఆటగాడు రహానే కూడా పాల్గొన్నాడు.సంప్రదాయ దుస్తులను ధరించిన స్మిత్‌ బ్యాట్‌ పట్టుకుని రహానేతో కలిసి పోటోలకు పోజులిచ్చాడు.ఈ పోటోలు ఇప్పుడు సోషల్‌ మీడియాలో హల్‌చల్‌ సృష్టిస్తున్నాయి.